Bet-Sjean
Store norske leksikon,Geografi,Verdens geografi,Asia,Israels geografi
Bet-Sjean er en mindre by i det nordlige Israel, i Jordandalen, 30 kilometer sørsørvest for Genesaretsjøen, 98 meter under havets overflate.
Byen har en av de eldste bosetningene i Palestina. Bet-Sjean nevnes flere ganger i Det gamle testamentet og i egyptiske kilder. Den var som Skythopolis én av de ti byene i forbundet Dekapolis; romersk koloni fra år 64 fvt. Byen har ruiner av templer og bymurer fra egyptisk tid; et romersk amfiteater ble utgravd i 1960. Bet-Sjean hadde før den israelske overtakelse i 1948 en overveiende arabisk befolkning. Les mer i Store norske leksikon Israel Dekapolis Oldtidens Palestina